
	MANYLEB ASESU LEFEL 5 



	Enw'r myfyriwr:
	     
	Rhif adnabod y myfyriwr:
	

	Rhaglen:
	Chwaraeon a Byw’n Iach

	Modiwl:
	Datblygu eich Proffil Proffesiynol

	Cod y modiwl:
	BMSS5007 C
	Cyfraniad at Asesiad Cyffredinol y Modwl (%):

	30% (Rhan A)

	Darlithydd:
	Miss Heddwen Davies
	Gwiriwr Mewnol:
	Dr Dylan Blain

	Teitl yr Aseiniad:
	E-Bortffolio Paratoi ar gyfer lleoliad gwaith neu DPP
	Nifer o eiriau (neu gyfwerth):
	1,200 o eiriau

	Dyddiad cyflwyno:
	3o’r gloch turn it in 
Tachwedd, 1af, 2024
	Dyddiad dychwelyd marciau dros dro ac adborth ysgrifenedig:
	3o’r gloch turn it in
Tachwedd, 29fed, 2024

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg mewn cyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb hwyr.  Cosbau am gyflwyno’n hwyr: Hyd at un wythnos yn hwyr, marc uchafswm o 40%.  Dros un wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau, ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. 












	Deilliannau Dysgu’r Modiwl 
(o faes llafur y modiwl)

	· Gwerthuso sgiliau cyflogadwyedd personol a’u cysondeb â'r sgiliau sydd eu hangen ar gyfer arfer proffesiynol mewn amgylchedd go iawn neu ffug.
· Adeiladu brand personol a hyrwyddo hunaniaeth broffesiynol ar gyfer cyfle penodol.






	
DISGRIFIAD O'R DASG



Asesiad 1 (30%) 
E-bortffolio i baratoi am leoliad gwaith ac/neu cyfleoedd gyrfa yn y dyfodol.  
Dylech seilio eich e-bortffolio ar swydd gysylltiedig/ddisgwyliedig yn y dyfodol. Er enghraifft: 
· Cais am y cwrs TAR  
· Hyfforddwr cryfder a chyflyru 
· Hyfforddwr awyr agored 
· Hyfforddi 
· Therapi Chwaraeon
· Yr union rôl byddwch yn ei chyflawni ar gyfer eich lleoliad gwaith gwirfoddol yn y modwl hwn.  
 
Ar gyfer Profiad Gwaith ac / neu Llwybr Datblygiad Proffesiynol Parhaus e.e.dilyn cwrs mae gan yr e-bortffolio yr elfennau yma - CV; Datganiad Personol a Datganiad Ffocws 

1. CV: Crynhowch eich diddordebau personol, eich cymwysterau a’ch profiadau er mwyn eich cyflwyno eich hun fel yr ymgeisydd gorau. 
2. Datganiad Personol : adfyfyriwch ar eich profiadau yn y gorffennol, eich diddordebau a’ch nodau yn y dyfodol, a’ch addasrwydd ar gyfer y swydd / yr yrfa o’ch dewis.  
3. Datganiad ffocws: trwy cwblhau (i) SWOT a’i dadansoddi wrth ystyried beth yw eich anghenion hyfforddiant cyfredol a pha sgiliau sydd angen ac (ii)awdit o’ch anghenion gan cwblhau awdit sgiliau perthnasol ac anghenion hyfforddiant (iii) medrwch ffurfio cynllun gweithredu proffesiynol  Bydd eich Datganiad Ffocws tua 300 gair ac mi fydd yn rhoi’r cyfle i chi i ystyried beth yw eich anghenion hyfforddi a sgiliau sydd angen arnoch ac mi fydd yn seiliedig ar ganlyniad eich dadansoddiadau SWOT & anghenion hyfforddi ac awdit sgiliau. Byddai nodi yr hyn yr ydych yn gobeithio bydd eich profiad/lleoliad gwaith yn rhoi i chi, sef yr hyn rydych wedi ystyried yn rhan o’ch cynllun gweithredu.  Gellid cynnwys unrhyw côd ymarfer neu tystysgrifau eraill a geir yn eich gyrfa ac unrhyw cymwysterau eraill a fydd o fantais i ennill. 

Bydd yr uchod yn rhoi trosolwg critigol o’ch sgiliau a’ch cymwysterau ar gyfer eich gyfra o’ch dewis.


I helpu chi gyda’r paratoi ar gyfer y llwybrau yma:

DPP (Datblygiad Proffesiynol Parhaus) – bydd llyfr log wedi paratoi i chi i gadw nodiadau o’ch profiadau (hyfforddiant neu oriau cwrs). Ar ddechrau’r llyfr log byddwch yn ysgrifennu crynodeb o’ch datganiad ffocws am bwrpas yr hyfforddiant / cwrs rydych yn bwriadu cymryd rhan ynddo. 

Profiad Lleoliad Gwaith - cwblhewch ffurflenni lleoliad gwaith. Ni chaiff unrhyw profiad gwaith cychwyn tan bod Arweinydd Modiwl wedi derbyn ac arwyddo. Hefyd, bydd angen i ddarparwr y lleoliad arwyddo ffurflenni PCYDDS sy’n berthnasol i hwythau.  Dychwelyd ffurflenni i Arweinydd Modiwl naill ai dydd Llun 2ail neu’r 9fed o Ragfyr. Yn ddelfrydol cyn Rhagfyr 13eg, 2024. 


Dylanwad ar gynnwys Aseiniad 2 
Bydd Asesiad 2 yn ei gwneud yn ofynnol i chi adfyfyrio ar eich lleoliad gwaith.  Yn rhan o’r adfyfyrio hwn, mae’n ofynnol i chi fod â ffocws gydol y lleoliad.  Byddwch yn ysgrifennu am hyn yn rhan o’ch adfyfyrio yn Asesiad 2. 

Felly, ar gyfer yr asesiad 1af yma esboniwch eich ffocws / eich bwriad yn glir  – nodwch adnoddau allweddol megis polisïau / papurau / llenyddiaeth; pam dewis y ffocws hwn; sut bydd y ffocws hwn yn cefnogi eich opsiynau o ran gyrfa yn y dyfodol. 

DPP oriau gwaith maes:
- Gweithgaredd penodol wedi'i ddewis; adnoddau a safonau (NGBs) sy'n gysylltiedig â gweithgaredd; manylion am safonau – pam ydych chi'n gweithio tuag at y dyfarniad hwn, pwysigrwydd a pherthnasedd y dyfarniad; rhagofynion (gwiriadau sgiliau)/ profiadau gofynnol (dadansoddiad o'ch sgiliau eich hun yn y maes hwn)

DPP oriau hyfforddiant / cwrs
· Cwrs hyfforddi penodol; peth ystyriaeth i côd ymarfer y diwydiant neu unrhyw cyfleusterau eraill
· Pa mor cyrraeddadwy oedd yr hyfforddiant
· Pa mor ddefnyddiol oedd yr hyfforddiant wrth gefnogi a gwireddu pwyntiau yn y cynllun gweithredu
 
Enghreifftiau o brofiadau gwaith:  
·  Ysgolion: Technegau rheoli ymddygiad; y cwricwlwm newydd; gwahaniaethu a chynhwysiant; y cyfnod sylfaen; syniadau addysgu penodol... 
· Cyfleusterau awyr agored: cyflwyno polisïau allweddol; cyflwyno safonau allweddol (National Governing Bodies); arddull hwyluso; gweithdrefnau iechyd a diogelwch; ffocws addysgu penodol... 
· Cyfleoedd Gwyddor Chwaraeon ac Ymarfer Corff: grwpiau cleientiaid allweddol/penodol; agweddau rheoli allweddol; gwelliannau allweddol / penodol ar gyfer chwaraeon /ffitrwydd... 
· Arall / Mwy cyffredinol: diddordebau maeth (gyda neu heb grwpiau cleientiaid allweddol); trefniadaeth; gwaith tîm / rheoli tîm; sgiliau meddalwedd...


	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Mae’n rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, gan gynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

[bookmark: _Hlk93905104]Canllawiau penodol i'r asesiad hwn: Dylid bod peth ymgysylltu â llyfryddiaeth a ffynonellau perthnasol wrth baratoi ar gyfer y ddau llwybr h.y. lleoliad gwaith neu DPP. Dylid cyfeirio rhain yn gywir. 


2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech chi fod yn gallu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn: Dangosir gwybodaeth a dealltwriaeth drwy’ch datganiad personol; ac ysgrifennu am eich prif ffocws.  Dangoswch wybodaeth am rolau a chyfrifoldebau perthnasol, a gwerthoedd o fewn y swydd neu yrfa yn ogystal â phwysigrwydd enghreifftiau llyfr log DPP ar gyfer datblygiad..


3. Sgiliau Gwybyddol a Deallusol
Dylech chi fod yn gallu dadansoddi gwybodaeth yn feiriniadol, a chynnig datrysiadau i broblemau sy'n codi o'r dadansoddiad hwnnw, gan gynnwys mesur priodolrwydd ymagweddau gwahanol at ddatrys problemau yn feirniadol. Mae'n rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Ar bob adeg, mae'n rhaid i chi ddarparu cyfiawnhad/tystiolaeth dros eich dadleuon a'ch dyfarniadau.  Mae tystiolaeth eich bod wedi myfyrio ar syniadau rhai eraill o fewn maes y pwnc yn hanfodol i chi ddarparu dadl resymol a gwybodus o fewn eich gwaith.  Ymhellach, dylech chi ddarparu tystiolaeth eich bod yn gallu gwneud dyfarniadau cadarn a dadleuon argyhoeddiadol gan ddefnyddio data a chysyniadau, gyda dealltwriaeth o gyfyngiadau gwybodaeth, a sut mae hyn yn dylanwadu ar ddadansoddiadau a dehongliadau. Mae casgliadau cadarn dilys yn angenrheidiol ac mae'n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: Dangosir dyfarniadau a gwerthusiadau mewn asesiadau risg a dogfennau paratoi eraill.  Dangosir meddwl dadansoddol allweddol wrth ysgrifennu am eich prif ffocws.  



4. Sgiliau Ymarferol
Ar lefel 5, dylech chi fod yn gallu defnyddio/trefnu ystod o dechnegau sefydliedig o fewn y ddisgyblaeth, a chymhwyso cysyniadau ac egwyddorion isorweddol y tu allan i'r cyd-destun y cawsant eu hastudio ynddo gyntaf, gan gynnwys, lle bo'n briodol, cymhwyso'r egwyddorion hynny o fewn cyd-destun cyflogaeth. Dylech chi allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, a rhai ohonynt yn gallu bod yn greadigol.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech chi ddangos ymwybyddiaeth o gyfyngiadau cysyniadau a theorïau pan gânt eu cymhwyso mewn cyd-destunau penodol.

Cyfarwyddyd penodol i'r asesiad hwn: Mae CVs yn gyffredin yng nghyd-destun cyflogaeth a dylid eu datblygu wrth i chi barhau ar eich taith gyrfa. Felly, bydd creu'r rhain yn dechrau neu'n parhau â'r daith hon. Mae cyflwyno'r dogfennau hyn yn arbennig o bwysig wrth wneud cais am swyddi neu ddyrchafiad. Yn ogystal, bydd elfennau eraill hefyd yn cael eu hystyried o ran sgiliau ymarferol er enghraifft, datganiadau personol, a threfnu dogfenau.


5. Sgiliau Trosglwyddadwy ar gyfer Bywyd ac Arfer Proffesiynol 
Mae'n rhaid i’ch gwaith gyflwyno tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am ymarfer cyfrifoldeb personol a gwneud penderfyniadau.  Mae hyn yn cynnwys arddangos: datblygiad proffesiynol i ddatblygu sgiliau sy'n bodoli a chaffael cymwysterau newydd fydd yn eich galluogi i gymryd cyfrifoldeb arwyddocaol o fewn sefydliadau; eich bod yn gallu dechrau a chwblhau tasgau a gweithdrefnau, boed yn unigol a/neu ar y cyd; eich bod yn gallu defnyddio cyfryngau priodol i gyfathrebu gwybodaeth, dadleuon a dadansoddiad yn effeithiol mewn amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurdeb ac effeithiolrwydd mewn cyflwyniad a threfniadaeth. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn: E-bortffolio
Bydd cyflwyno, defnyddio gwahanol feddalwedd ac ymgysylltu wrth ddechrau'r daith yrfaol yn cael eu hystyried yn sgiliau trosglwyddadwy ar gyfer bywyd ac ymarfer proffesiynol. Mae’r marc hwn hefyd yn cynnwys llenwi holl ffurflenni’r lleoliad gwaith yn gywir.  

· Ysgrifennwch yn Gymraeg neu Saesneg y DU ac mewn arddull busnes/academaidd briodol yn defnyddio cyfrwng sy’n addas i’r dasg. Cyfeiriwch at adnoddau Moodle ychwanegol am arweiniad ar gynhyrchu mapiau meddwl, gwefannau a CV. 
· Canolbwyntiwch ar y tasgau a osodir yn yr aseiniad yn unig.
· Hyd: 2000 gair (neu gyfatebol) +/- 10% (tynnir 5 o’r cyfanswm marciau os byddwch yn mynd dros yr uchafswm geiriau).
· Defnyddiwch wiriwr sillafu a gramadeg cyn cyflwyno.
Adnoddau Hanfodol:
· Adnoddau wedi'u rhestru ar Moodle
· Llawlyfr y modiwl a'r rhestr ddarllen 
· Canllaw Cyfeirio Prifysgol Cymru Y Drindod Dewi Sant
· Y meini prawf asesu isod

	
 FFURFLEN ADBORTH MYFYRWYR



Noda’r adran hon i ba raddau y mae’r meini prawf asesu yn cael eu harddangos gennych, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella
Tudalen 13 o 25


	Meini Prawf Asesu Generig
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth

	5
	

	



	
	

	
	
	

	2. Sgiliau Gwybodaeth a Dealltwriaeth
	25
	

	



	
	

	
	
	

	3. Sgiliau Gwybyddol a Deallusol

	10
	

	



	
	

	
	
	

	4. Sgiliau Cymhwyso Ymarferol
	30
	

	



	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	30
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modiwl a rhoi arweiniad yn unig, nes y cânt eu cadarnhau.)
	Cosbau Cyflwyno'n Hwyr (ticiwch os yw’n berthnasol)
	%

	
	Hyd at 1 wythnos yn hwyr (Uchafswm o 40%)
	
	

	
	Dros 1 wythnos yn hwyr, (0%.)
	
	



